শনিবার বিক্ষিপ্ত ঝড়বৃষ্টির পূর্বাভাস রাজ্যে, ধেয়ে আসছে কালবৈশাখী!

কলকাতা: চলতি সপ্তাহের শুক্র ও শনিবার রাজ্যের সব জেলাতেই বিক্ষিপ্ত ভাবে বজ্রবিদ্যুৎ-সহ ঝড় বৃষ্টির সম্ভাবনা (West Bengal Rain Update)। বেশ কয়েকটি জেলায় কালবৈশাখীর সঙ্গে বিক্ষিপ্ত শিলাবৃষ্টি ও বর্জ্যপাতের আশঙ্কাও রয়েছে। শুক্রবার উত্তরবঙ্গে ঝড়-বৃষ্টির সম্ভবনা থাকবে। এমনটাই জানিয়েছে আলিপুর আবহাওয়া দফতর (IMD Rain alert)।

বৃহস্পতিবার ও শুক্রবার বৃষ্টির সম্ভবনা রয়েছে দক্ষিণবঙ্গের জেলাগুলিতে। সকালের দিকে কলকাতার আকাশ পরিষ্কার থাকবে। বেলায় আংশিক মেঘলা আকাশ। বাতাসে জলীয়বাষ্প বেশি থাকায় দুপুরে অস্বস্তি বাড়বে।

আরও পড়ুন: নবজাতক সন্তানের প্রতি কড়া নজরদারি রাখার পাশাপাশি যত্নবান হওয়ার আবেদন কোর্টের

হাওয়া অফিস আরও জানিয়েছে, বিকেল বা রাতের দিকে ঝড়-বৃষ্টির সম্ভাবনা তৈরি হতে পারে। তবে তাপমাত্রার বড়সড় পরিবর্তন হবে না। শুক্রবার পর্যন্ত বিকেল বাঁ সন্ধ্যের দিকে ঝড়-বৃষ্টির সম্ভবনা থাকবে। বজ্রবিদ্যুৎ-সহ হালকা থেকে মাঝারি বৃষ্টি হতে পারে কলকাতায়। সঙ্গে থাকবে ৩০ থেকে ৪০ কিলোমিটার প্রতি ঘণ্টা বেগে দমকা ঝোড়ো বাতাস।

এদিন কলকাতার সর্বনিম্ন তাপমাত্রা ২৭.২ ডিগ্রি সেলসিয়াস। স্বাভাবিকের চেয়ে ১.১ ডিগ্রি সেলসিয়াস বেশি। গতকাল, মঙ্গলবার দিনের সর্বোচ্চ তাপমাত্রা ছিল ৩৪.২ ডিগ্রি সেলসিয়াস। স্বাভাবিকের চেয়ে থেকে ১.৫ ডিগ্রি সেলসিয়াস কম। বাতাসে জলীয় বাষ্পের পরিমাণ বা আপেক্ষিক আর্দ্রতা ৪৫ থেকে ৮৮ শতাংশ। আগামী ২৪ ঘণ্টায় শহরের তাপমাত্রা থাকবে ২৫ ডিগ্রি থেকে ৩৪ ডিগ্রি সেলসিয়াসের মধ্যে।